CELEX: 62011TO0218(02)
Language: el
Date: 2012-02-27 00:00:00
Title: Διάταξη του Προέδρου του Γενικού Δικαστηρίου της 27ης Φεβρουαρίου  2012. # Habib Roland Dagher κατά Συμβούλιο της Ευρωπαϊκής Ενώσεως. # Ασφαλιστικά μέτρα - Κοινή εξωτερική πολιτική και πολιτική ασφάλειας - Περιοριστικά μέτρα ληφθέντα λόγω της καταστάσεως στην Ακτή του Ελεφαντοστού - Διαγραφή από τον κατάλογο των προσώπων τα οποία αφορούν τα μέτρα - Αίτηση λήψεως προσωρινών μέτρων - Κατάργηση της δίκης. # Υπόθεση T-218/11 R.

Διάταξη του Προέδρου του Γενικού Δικαστηρίου                                                        της 27ης Φεβρουαρίου 2012
            — Dagher κατά Συμβουλίου 
      (Υπόθεση T-218/11 R)
      «Ασφαλιστικά μέτρα — Κοινή εξωτερική πολιτική και πολιτική ασφάλειας — Περιοριστικά μέτρα ληφθέντα λόγω της καταστάσεως στην Ακτή του Ελεφαντοστού — Διαγραφή από τον κατάλογο των προσώπων τα οποία αφορούν τα μέτρα — Αίτηση λήψεως προσωρινών μέτρων — Κατάργηση της δίκης»
      Ασφαλιστικά μέτρα — Αναστολή εκτελέσεως — Αίτηση η οποία κατέστη άνευ αντικειμένου — Κατάργηση της δίκης (Άρθρο 278 ΣΛΕΕ) (βλ. σκέψεις 7-8, 10)
      Αντικείμενο 
      
         
               Πρώτον, αίτημα να υποχρεωθούν το Συμβούλιο και η Ιταλική Δημοκρατία να χορηγήσουν στον αιτούντα θεώρηση (βίζα), δεύτερον,
                  αίτημα αναστολής της εκτελέσεως του εκτελεστικού κανονισμού (ΕΕ) 85/2011 του Συμβουλίου, της 31ης Ιανουαρίου 2011, για την
                  εφαρμογή του κανονισμού (ΕΚ) 560/2005 για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων
                  ενόψει της κατάστασης στην Ακτή του Ελεφαντοστού (ΕΕ L 28, σ. 32), και της αποφάσεως 2011/71/ΚΕΠΠΑ του Συμβουλίου, της 31ης Ιανουαρίου
                  2011, για τροποποίηση της απόφασης 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής του Ελεφαντοστού
                  (ΕΕ L 28, σ. 60), και, τρίτον, αίτημα αποκαταστάσεως της ζημίας που υποστηρίζει ότι υπέστη ο αιτών.
               
            Διατακτικό 
      Ο Πρόεδρος του Γενικού Δικαστηρίου διατάσσει:
      
         
                  1)
               
               
                  
               
               
                  	Παρέλκει πλέον η έκδοση αποφάσεως επί της αιτήσεως ασφαλιστικών μέτρων. 
               
            
         
                  2)
               
               
                  
               
               
                  	Καταδικάζει το Συμβούλιο της Ευρωπαϊκής Ένωσης στα δικαστικά έξοδα.